Þetta kemur fram í tilkynningu frá mennta - og menningarmálaráðuneytinu í dag . „ Domus Mentis veitir einstaklingum , fjölskyldum , fyrirtækjum og stofnunum víðtæka þjónustu sem stuðlar að bættri líðan og geðheilsu fólks . Hjá fyrirtækinu starfar fagfólk með breiða þekkingu á félags - heilbrigðis - og réttarvörslukerfinu , sálfræði , geðlæknisfræði , hjúkrunar - og kynfræði og félagsráðgjöf , “ segir í tilkynningu ráðuneytisins . Auglýsing Í tilkynningunni segir enn fremur að samskiptaráðgjafanum sé meðal annars ætlað að leiðbeina einstaklingum sem til hans leita vegna atvika eða misgerða sem orðið hafa í skipulögðu íþrótta - og æskulýðsstarfi sem varði til að mynda einelti , ofbeldi eða kynbundna eða kynferðislega áreitni . Þá muni ráðgjafinn einnig veita íþrótta - og æskulýðsfélögum og -samtökum fræðslu og ráðgjöf . Lilja Alfreðsdóttir mennta - og menningarmálaráðherra , segir það vera afar mikilvægt að tryggja framvindu þessa máls og ánægjulegt að hægt sé með markvissari hætti en áður að stuðla að auknu öryggi iðkenda . „ Samfélagið okkar er að ganga í gegnum vitundarvakningu um málefni sem tengjast kynferðislegri áreitni og ofbeldishegðun . Það er okkar markmið að tryggja að allir njóti verndar í skipulögðu íþrótta - og æskulýðsstarfi . “ Þá kemur jafnframt fram í tilkynningunni að fyrirhugað sé að ráðið verði í stöðu samskiptaráðgjafans á næstunni og viðkomandi hefji formlega störf í næsta mánuði . Þá sé einnig ráðgert að opnaður verði fræðsluvefur um hlutverk ráðgjafans og verksvið . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .